CELEX: 62015CB0631
Language: fi
Date: 2016-09-21 00:00:00
Title: Asia C-631/15: Unionin tuomioistuimen määräys (kymmenes jaosto) 21.9.2016 (ennakkoratkaisupyyntö, jonka on esittänyt Juzgado de lo Contencioso-Administrativo n° 1 de Oviedo – XX) – Carlos Álvarez Santirso v. Consejería de Educación, Cultura y Deporte del Principado de Asturias (Ennakkoratkaisupyyntö — Unionin tuomioistuimen työjärjestyksen 99 artikla — Direktiivi 1999/70/EY — EAY:n, UNICE:n ja CEEP:n tekemä määräaikaista työtä koskeva puitesopimus — 4 lauseke — Perättäiset määräaikaiset työsopimukset julkisella sektorilla — Muu kuin yliopisto-opetus — Kansallinen säännöstö — Palkanlisän myöntäminen — Edellytys — Myönteisen tuloksen saaminen arviointiprosessissa — Väliaikaisina virkamiehinä työskentelevät opettajat — Palkanlisän epääminen — Syrjintäkiellon periaate)

5.12.2016   
            
            
               FI
            
            
               Euroopan unionin virallinen lehti
            
            
               C 454/14
            
         
      Unionin tuomioistuimen määräys (kymmenes jaosto) 21.9.2016 (ennakkoratkaisupyyntö, jonka on esittänyt Juzgado de lo Contencioso-Administrativo no 1 de Oviedo – XX) – Carlos Álvarez Santirso v. Consejería de Educación, Cultura y Deporte del Principado de Asturias
      (Asia C-631/15) (1)
      
      ((Ennakkoratkaisupyyntö - Unionin tuomioistuimen työjärjestyksen 99 artikla - Direktiivi 1999/70/EY - EAY:n, UNICE:n ja CEEP:n tekemä määräaikaista työtä koskeva puitesopimus - 4 lauseke - Perättäiset määräaikaiset työsopimukset julkisella sektorilla - Muu kuin yliopisto-opetus - Kansallinen säännöstö - Palkanlisän myöntäminen - Edellytys - Myönteisen tuloksen saaminen arviointiprosessissa - Väliaikaisina virkamiehinä työskentelevät opettajat - Palkanlisän epääminen - Syrjintäkiellon periaate))
      (2016/C 454/26)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Contencioso-Administrativo no 1 de Oviedo
      
         Asianosaiset
      
      
         Kantaja: Carlos Álvarez Santirso
      
         Vastaaja: Consejería de Educación, Cultura y Deporte del Principado de Asturias
      
         Määräysosa
      
      Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan 18.3.1999 tehdyn määräaikaista työtä koskevan puitesopimuksen 4 lausekkeen 1 kohtaa on tulkittava siten, että se on esteenä pääasiassa kyseessä olevan kaltaiselle kansalliselle säännöstölle, jonka mukaan julkishallinnon opetushenkilöstön arviointisuunnitelmaan osallistuminen ja siitä myönteisen arvioinnin tapauksessa seuraava taloudellinen kannustin ovat ilman mitään asiallisia syitä mahdollisia vain opettajille, jotka työskentelevät vakituisessa palvelussuhteessa vakinaisina virkamiehinä, eivätkä opettajille, jotka työskentelevät määräaikaisessa palvelussuhteessa väliaikaisina virkamiehinä.
      
         (1)  EUVL C 68, 22.2.2016.